Otvorenie rokovania
(Rokovanie sa začalo o 9.00 hod.)
°
° °
Monica Frassoni
(IT) Vážená pani predsedajúca, dámy a páni, ako viete, včera bol po bližšie nešpecifikovanom incidente v slovinskej jadrovej elektrárni spustený systém ECURIE - bezpečnostný systém Európskeho spoločenstva. Pohotovostný stav bol neskoršie odvolaný, ale pochybnosti týkajúce sa povahy udalosti a dôvodov vyhlásenia tohto veľmi nezvyčajného stavu pretrvávajú. Preto by sme radi využili skutočnosť, že sa na dnešnom zasadnutí zúčastní Komisia a že je Slovinsko predsedníckym štátom, a vyzvali predsedníctvo a Komisiu, aby informovali Európsky parlament, a teda aj verejnosť, o skutočných dôvodoch, ktoré zapríčinili tento úplne výnimočný postup. Vážená pani predsedajúca, bola by som vďačná, keby ste tejto požiadavke vyhoveli.
Predsedajúca
Domnievam sa, že slovinské predsedníctvo, ktoré sa dnes dostaví, sa k tejto požiadavke vráti.
